钦定古今图书集成/明伦汇编/官常典/第586卷 > 《寄哥舒仆射》前人
## 钦定古今图书集成/明伦汇编/官常典/第586卷 > 《寄哥舒仆射》前人

万里长城家，一生唯报国。腰垂紫文绶，手控黄金勒。
高视黑头翁，遥吞白骑贼。先麾牙门将，转斗黄河北。
帐下亲兵皆少年，锦衣承日绣行缠。辘轳宝剑初出
鞘，宛转角弓新上弦。步人抽箭大如笛，前把两矛后
双戟。左盘右射红尘中，鹘入鸦群有谁敌。杀将破军
白日馀，回旃舞斾北风初。郡公楯鼻好磨墨，走马为
君飞羽书。